Pracovný dokument zamestnancov Komisie - Sprievodný dokument Návrh nariadenie Európskeho Parlamentu a Rady o aproximácii vnútroštátnych právnych predpisov členských štátov s ohľadom na emisie cestných vysokovýkoných vozidiel a o prístupe k informáciám o opravách vozidiel - Súhrn posúdenia vplyvu {COM(2007) 851 final} {SEC(2007) 1718} /* SEK/2007/1720 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.12.2007 SEK(2007) 1720 PRACOVNÝ DOKUMENT ZAMESTNANCOV KOMISIE Sprievodný dokument Návrh NARIADENIE EURÓPSKEHO PARLAMENTU A RADY o aproximácii vnútroštátnych právnych predpisov členských štátov s ohľadom na emisie cestných vysokovýkoných vozidiel a o prístupe k informáciám o opravách vozidiel Súhrn posúdenia vplyvu {COM(2007) 851 final}{SEC(2007) 1718} PRACOVNÝ DOKUMENT ZAMESTNANCOV KOMISIE Sprievodný dokument Návrh NARIADENIE EURÓPSKEHO PARLAMENTU A RADY o aproximácii vnútroštátnych právnych predpisov členských štátov s ohľadom na emisie cestných vysokovýkoných vozidiel a o prístupe k informáciám o opravách vozidiel Súhrn posúdenia vplyvu Aj keď sa v priebehu posledného desaťročia kvalita ovzdušia zlepšila, ešte stále pretrvávajú v celej Európskej únii závažné problémy súvisiace s kvalitou ovzdušia najmä v mestských oblastiach a v husto osídlených regiónoch. Do roku 2020 bude mať EÚ ešte ďaleko k dosiahnutiu cieľov 6. environmentálneho akčného programu. Výrazný negatívny vplyv na zdravie a životné prostredie bude pretrvávať naďalej aj napriek efektívnemu uplatňovaniu súčasných právnych predpisov. S cieľom riešiť tieto problémy sa zvážilli ďalšie opatrenia a posúdili sa tieto možnosti: - Nijaká zmena politiky - Regulačný prístup na európskej úrovni - Regulácia v členských štátoch - Finančné stimuly členských štátov - Neregulačný prístup Posúdenie vplyvu ukázalo, že ďalšie znižovanie emisných limitov pri vysokovýkonných vozidlách (Euro VI) je potrebné na zlepšenie kvality ovzdušia, zároveň je však potrebné udržať fungovanie vnútorného trhu. Znečistenie tuhými časticami (PM) je predmetom rastúcej obavy zo strany vedcov. Harmonizované emisné limity na úrovni Európskej únie sú potrebné na to, aby zabránili vzniku prekážok pre distribúciu a cirkuláciu ťažkých úžitkových vozidiel a aby pomohli pri dosiahovaní podstatného zníženia emisií tuhých znečisťujúcich častíc z týchto vozidiel v celej EÚ. Navrhuje sa 66 % zníženie limitnej hodnoty pre tuhé znečisťujúce častice s emisným limitom 0,01 g/kWh, čo si bude vzhľadom na súčasnú technológiu, vyžadovať montáž filtrov tuhých znečisťujúcich častíc na všetky dieselové motory. Dodatočné opatrenia týkajúce sa emisií oxidov dusíka (NOx) a uhľovodíkov (HC)[1] sú tiež oprávnené, keďže veľa členských štátov inak nebude schopných splniť požiadavky smernice o národných emisných stropoch (2001/81/ES) a návrhu na revíziu smerníc týkajúcich sa znečistenia ovzdušia (KOM(2005)477)[2]. Navrhuje sa 80 % zníženie emisií NOx na emisný limit 0,4 g/kWh. Na splnenie požadovaných emisných limitov NOx bude potrebné častejšie používanie technológie motorov a technológie dodatočnej úpravy. V posudzovaní vplyvu sa hovorí o sérii zmien a doplnení existujúcich právnych predpisov. Všeobecným účinkom týchto zmien a doplnení je ďalej sprísniť emisné limity vozidiel, v rámci ktorých môžu znížiť riziko, ktoré predstavujú nadbytočné emisie pochádzajúce z vozidiel, a to prostredníctvom poskytnutia lepších a komplexnejších požiadaviek bez nadmerných nákladov. Okrem toho zabezpečujú štandardizovaný prístup k informáciám o opravách vozidla. V posúdení vplyvu sa dospelo k záveru, že je vhodné zjednotiť budúce emisné hodnoty z Európy s hodnotami v Spojených štátoch. Väčšina zainteresovaných strán – vrátane priemyslu – podporuje zjednotenie s limitnými hodnotami v Spojených štátoch a naše posúdenie vplyvu ukazuje, že je to nákladovo efektívne. Výsledkom bude značné zlepšenie kvality ovzdušia, čo zároveň zníži náklady na vývoj motorov a skúšanie. V skutočnosti tento návrh umožní výrobcom vyrábať motory šetrné k životnému prostrediu pre americký i európsky trh. Tiež to umožní členským štátom spĺňať požiadavky smernice o kvalite ovzdušia. [1] Uhľovodíky (HC) a prchavé organické zlúčeniny (VOC) sa v tomto dokumente zamieňajú. [2] Tento návrh smernice o kvalite okolitého ovzdušia by zmenil a doplnil existujúce právne predpisy o kvalite ovzdušia, t. j. smernicu 96/62/ES („Rámcová smernica“), Ú. v. L ES 296, 21.11.1996, s. 55, a tri „dcérske smernice“ 1999/30/ES, 2000/69/ES, 2002/3/ES a rozhodnutie Rady 97/101/ES.